paragraph_text: Kralj Randor, izmišljeni lik iz multimedijalne franšize Gospodari svemira; planetarni vladar Eternije koji vlada iz kraljevske palače u prijestolnici Eternosu i jedan od Herojskih ratnika. Otac je princa Adama i princeza Adore te suprug kraljice Marlene. Za razliku od svoje supruge, koja je sumnjala da je njihov sin junački ratnik He-Man, kralj Randor je bio nesvjestan te činjenice sve do radnje koju pokriva Netflixova animirana serija Gospodari svemira: Otkriće (2021.), koja se prezentira kao izravni sljednik originalne serije He-Man i Gospodari svemira iz 1980-ih.